Isabel Niemand - 2010-06-30 Die Sanlam/LitNet Aanlynskryfskool: SkryfNet XXV - Poësie Finale weergawe van Isabel Niemand se gedig: Nagmusiek
Jazz-musiek spoel oor die Leidse Plein – ’n melodie wat haar eensaamheid vertolk – die lil van klokke, ’n loeiende sirene. Ritmiese knip-knip van die Rooi Oog in ’n venster, wyl die mannekyn agter die sagte toeval van ’n fluweelgordyn verdwyn. Haar hart ’n tromspel teen sy bekende bors emosie ’n ongenooide klant; hul eenheid ’n teenmelodie. Haar hand in syne onder die Magere Brug En is “immer” beskore vir ’n vrou soos sy? Sketterende munte beklink die transaksie: hy talm op die drumpel. ’n Saksofoon begelei ’n donker gety. << Terug na SkryfNet XXV <<